Magyarországra is jön az ezüst Galaxy Note 9
Több mint 30 országban lehet majd kapni az ezüst színû verziót.
A Samsung Galaxy Note 9 bemutatója elõtti hetekben sok szivárgás volt a dél-koreai gyártó aktuális zászlóshajójáról, és akkor még úgy nézett ki, hogy ezüst színben is jön az újdonság.

Késõbb már arról szóltak a hírek, hogy mégsem lesz ezüst szín, és a bemutatóról valóban hiányzott is ez az árnyalat.

Most viszont mégis elõkerültek az elsõ renderelt képek az ezüst színû Galaxy Note 9-rõl. Emellett az is kiderült, hogy a jelenlegi színek mellett ténylegesen kapható lesz az ezüst verzió, összesen több mint 30 országban. Köztük Magyarországon is.

Azt sajnos nem tudni, hogy a Samsung pontosan mikor dobja piacra az ezüst színû Galaxy Note 9-et, illetve, hogy az mekkora tárhellyel lesz elérhetõ. Az árazás viszont elvileg nem változik.
okostelefon Samsung Galaxy Note 9 android